User talk:Muhammaddkhalid

سەرئێشە چیە ؟ جۆرەکانی چین ؟ چۆن ڕێگری لێ ئەکرێت ؟ چارەسەری چیە ؟

 * 1) بەشی_یەکەم

➖ سەر ئێشە بریتیه لە تێکچوونە نیشانەی کۆئەندامی دەماری مێشک و لەش ، ئەناسرێتەوە بە هەبوونی ئازار لە ناوچەکانی نێوان ڕووخسار هەتاوەکو سەر ، بە نزیکەیی هەمو کەسێک توشی یەکێک لە جۆرە جیاوازەکانی سەر ئێشە ئەبێتەوە زۆربەی کات بە حاڵەتێکی ئاسای دادەنرێت تا ئەوکاتەی زۆر دوباره دەبێتەوە ئەوکات وەکو نیشانەیەکی نەخۆشی ئەبینرێت.

🔴 سەر ئێشە چۆن درووس دەبێت لە مێشکدا ؟ ➖ درووست بوونی سەر ئێشه ئەگەڕێتەوە بۆ گۆڕانکاری لە چالاکی کارەبایی و کیمیایی ناو ( مێشک ، دەمارەکان ، مولولەکانی خوێنی دەوری کەلـەی سەر، یاخود ماسوولکەکانی سەر و مل، یاخود چەند یەکێک لەمانە بەیەکەوە ) قۆناغی درووس بونی ئازاری سەر ئێشه بریتیه لە " AURA " مێشک لە ڕێگەی چەند میکانیزمێکەوە هەڵدەستێت بە چالاک کردنی کۆمەڵەدەمارەکانی ( 5th/cranial_trigeminal ) ئەم دەمارانەش کاتێک چالاک کران، هەڵدەستن بەناردنی نیشانەی کارەبایی و کیمیایی ( ئازار ) لە ڕێگەی چاوەکان و نێوچەوان و پێست و سەرچاو و ژێرچاو و دەم و شەویلگەوە بۆ مێشک و ئازار درووست دەکەن لەو ناوچەیەی نیشانە کارەباییەکەی بۆ دەنێرن. کۆئەندامی دەماری کەسێک سەر ئێشەی هەبێت زۆر هەستیارە. زیاد لە پێویست کاردانەوەی دەبێت بەرامبەر بە هاندەرەکان و دەبێتە هۆی بەرهەمهاتنی شەپۆلێکی توندی چالاکیی مێشک.

➖ ئەم تێکچوونە ڕودەدات بەهۆی گۆڕانکارییە سەرەکییەکانی مێشک و لەش وەکو هۆکارەکانی ( فەسلەجێی ، دەماری ، دەروونی ، مەناعیی ، جینەتیکی ، هۆڕمۆنی ، لەشی ) یاخود بەهۆکارە لاوەکییەکانی ، وەکو بۆن کردن یاخود تام کردن یاخود بەرکەوتن و خواردن و خواردنەوەی ماددەیەکی کافایینی یاخود هەر مادەیەکی تری نەگوونجاوەوە دروست دەبێ.

🔴 چی بەشێکی مێشک بەرپرسه لە ڕێکخستنی سەرئێشه ؟ زۆربەی جۆرەکان : هایپۆثالاموس و ناوچە بەیەکەوە بەستراوەکانی بنەچەی مێشک.

🛑کام هۆڕمۆنە / دەمارەگوێزەرەیەوە سەرئێشه درووستەکا ؟

🔰ـ 5-hydroxytryptamine (5-HT)1D / کە بریتیه لە : Serotonin1D (5-HT1Dβ ) 🔰ـ. progestrone 🔰ـ. estrogen 🔰ـ dopamine 🔰ـ melatonin

🛑 کام ڤیتامین و ئەنزیمانە بەژدارن لە پڕۆسەی سەرئێشەدا ؟ ١. ـ مەگنسیۆم. ٢. ـ ڤیتامین B 12 ٣. ـ ڤیتامین D3 ٤. ـ Coenzyme Q10. ٥. ڤیتامین B12 ٦. کالسیۆم ٧. پۆتاسیۆم ٨. ئاسن

🔴 بۆچی مێشک توشی سەرئێشەت ئەکات ؟ سەر ئێشە پرۆسەیەکە بۆ بەرەنگاربونەوەی ڕوداوە نەخوازراوەکان کە گۆرانکاری هۆرمۆنی و دەروونی لێوە بەرهەم دێن لەلایەن مێشکەوە بەڕێوەدەبرێ وەکو بەربەستێک بۆ ڕێگە گرتن لە شڵەژانی هۆڕمۆنی و دەروونی.

⭕  سەرئێشە و لایەنی دەروونی :

.کاتێک هەست بە دڵەڕاوکێ دەکەیت، جەستەت وەڵام دەداتەوە، خۆی ئامادە دەکات بۆ مامەڵەکردن لەگەڵ سەرچاوەی نیگەرانییەکانت. کاتێک ئەم دڵەڕاوکێیە درێژە دەکێشێت، جەستەت دەچێته دۆخی زیادبوونی هۆشیاری و ئاگاداریی. بەمەش گرژیی ماسولکەکانت بە ڕێژەیەکی زۆر دەمێنێتەوە لەبری ئەوەی بە شێوەیەکی ئاسایی ئارام بیتەوە تەنانەت دوای کەمبوونەوەی مەترسییەکەی کە توشی دڵەڕاوکێیەکەی کردوویت. ئەمەش دەبێته هۆی درووست بوونی سەر ئێشه.

⚠ سەرئێشە بەسەرەکی دابەش دەکرێ بۆ دووجۆر :

١. سەرئێشەی سەرەکی : ئەم جۆرەی سەرئێشە مێشک خۆی بەرپرسە لە درووست کردنی. تێکچوونی کارکردنی مێشک یان لەسنوور بەدەر چالاک بوون و ماندوبوونی هەستەوەرەکانی ئازار لە سەرتدا ئەم جۆرە سەرئێشەیە بەرهەم دێنن. واتە لەشت بەرپرس نییه و بەهۆی گۆڕانکاری مامەڵەی لەشەوە بەرهەم نایەت ، تەنها مێشکت !

سەرئێشەی سەرەکی خۆشی دووباره دوو لقی لێ ئەبێتەوە : ➕ سەر ئێشەی ئەڵقەیی : واتە لە مانگێکدا کەمتر لە ١٥ جار دوباره ببێتەوە ، لەنێوان نیو سەعات بۆ چەند سەعاتێک دەمێنێ ➕ سەر ئێشەی درێژخایەن : ئەم جۆرە بەرگرەگرە، بەو مانایەی لە ١٥ رۆژ زیاتر ڕودەدا لە مانگێکدا و کاتێکی زۆر دەمێنێتەوە.

٢. سەرئێشەی لاوەکی : هەبوونی نەخۆشیەکی تایبەتی مێشک و دەمار یاخود نەخۆشی و تێکچوونێکی دەروونی دەبێتە هۆی سەرئێشەی لاوەکی. یاخود خواردنەوە و بەکارهێنانی ماددەیەک کە لەشت مامەڵەی لەگەڵبکات و ببێتە هۆی گۆڕانکاری دەماری و دەروونی یاخود هەبوونی ئیلتیهاب و هەوکردنی مێشک و گوێی ناوەند و لووت و ساینوس و کارۆتد و هتد ... یاخود هەبوونی تۆپەڵ بوون و مەیینی خوێن لە بەشێک لە بەشەکانی بەرپرسی ڕێکخەری مێشک. واتە ئەم جۆرەی سەر ئێشە ، سەر ئێشەکە بریتیە لە نیشانە و حاڵەتی نەخۆشیەکی دیکە.

هەردوو جۆرەکەی سەرئێشە یەکی چەند جۆرێکی دیکەیان هەیە کە لە وێنەکەی دامناوە ئاماژەم پێداون.

🛑 هۆکارەکانی توش بوون بە سەرئێشە ( بە گشتی ) چین ؟

🔰 خراپی کواڵێتی خەو ، خەوی ناڕێک ، کەم خەوتن 🔰 خواردنی خواردنێک دەوڵەمەندبێت بە ئاسن * گۆشت 🔰 شێوازی وەستان ، زۆر ڕاکشان ، زۆر بەپێوە وەستان 🔰 خواردنەوەی ڕێژەی بەرزی کحوول و کافایینەکان 🔰 نەخواردمی ژەمی بەیانییان 🔰 سترێس ، دڵەڕاوکێی ، قەلەقی ، زۆربیرکردنەوە 🔰 فشاری دەماری ، فشاری دەروونی ، فشاری جەستەیی 🔰 کەمی چالاکی وەرزشی 🔰 ڕۆتینی دووباره و درێژخایەن 🔰 پلەی گەرمی بەرز ، نزم 🔰 دەرمانەکان ، بەتایبەتی دژەخەمۆکییەکان 🔰 نزمی ڕێژەی پەستانی خوێن ، لێدانی دڵ ، هەناسەدان 🔰 نزمی ڕێژەی ڤیتامین b12, d3 , b2 , b6 🔰 نزمی هۆڕمۆنەکانی melatonin , serotonine و هتد .. 🔰 نزمی کانزاکانی وەک کالیسیۆم مەگنسیۆم پۆتاسیۆم ئاسن .. 🔰 خواردنەوەی رێژەیەکی زۆری شەکر ، خواردنی چەوری زۆر 🔰 گۆڕانی میزاجی دەروونی ( توڕەبوون ، خەفەت خواردن ) 🔰 هتد ...

لە پۆستەکانی داهاتوومدا یەک بەیەکی جۆرەکانی سەر ئێشه بەوردی باس ئەکەم ، ڕوونکردنەوە ، هۆکارەکان ، خۆپارێزی و چارەسەرەکانیشیان ئینشەڵا ... سوپاس بۆ خوێنەر بوون ، ئەگەر ئەم زانیارییانەت بەکارهێنایەوە ئاماژە بە ناوەکەم بده


 * 1) muhammad_d_khalid Muhammaddkhalid (talk) 09:59, 18 January 2023 (UTC)